<classify> Asha Bani, Dar es Salaam Tanzania imechaguliwa kuwa nchi ya kwanza kuendesha kampeni ya LindaArdhi ya Mwanamke itakayomsaidia mwanamke kuweza kumiliki ardhi yake mwenyewe. Kampeni hiyo itazinduliwa kesho na Waziri wa Afya, Maendeleo ya Jamii,Jinsia,Wazee na Watoto, Ummy Mwalimu itakayofanyika katika ukumbi wa Makumbushojijini Dar es Salaam. Akizungumza jijini Dar es Salaam leo Jumatano Novemba 20, Mwenyekiti wakampeni hiyo, Tike Mwambipile kutoka Chama cha Wanasheria Wanawake TAWLAamesema kampeni hiyo itajumuisha taasisi 26 ambazo zimelenga kuhakikishawanawake wanamiliki ardhi. Amesema lengo la kampeni hiyo ni kufunga ombwe lililopo kati ya sera ausheria na taratibu za maisha ya kilasiku ya jamii za watanzania ikiwamo kubadili fikra za wanajamii kutoka katikamila kandamizi zinazozuia mwanamke kumiliki ardhi. Pia kampeni hii italenga kuongeza nguvu ya haki ya wanawake kumilikiardhi, kutoa maamuzi kuhusu ardhi na kufaidi mapato yatokanayo na ardhi. Tanzania imejikita katika malengo manne ambayo ni pamoja na kuondoa milana desturi kandamizi zinazo wakwamisha wanawake katika kupata haki zao katikaardhi, amesema Tike. Pamoja n amambo mengine, amesema pia nchi imejikita katika kuwawezeshawanawake katika kutumia ardhi zao kwa manufaa hasa ya kiuchumi ,kuongezaushiriki wa wanawake katika vyombo vya kutoa maamuzi. Kampeni hii ina malengo endelevu ikiwa ni pamoja na kuwezesha wanawakekumiliki na kufaidi mapato yatokanayo na ardhi inayoenda sambamba na malengonamba moja ya kutokomeza umaskini, kukomesha njaa na usawa wa jinsia, amesema.  <topic>: kitaifa 